හෙරොයින් මත්ද්‍රව්‍ය පැකට් 400ක් රැගෙන ත්‍රිරෝද රථයකින් ගමන් කරමින් සිටි කාන්තාවක් මාතලේ කොට්ඨාස අපරාධ විමර්ශන අංශය විසින් සැකපිට අත්අඩංගුවට ගෙන ඇත.සැකකාරිය මාතලේ ප්‍රදේශයේ පදිංචි තිදරු මවකි.ඇය ත්‍රිරෝද රථයකින් මාතලේට හෙරොයින් ප්‍රවාහනය කැර ඇතැයි පොලිසිය කියයි.මේ කාන්තාව, ත්‍රිරෝද රථය හා රියැදුරු පෙරේදා(06) මාතලේ දිසා මහේස්ත්‍රාත් වෙත ඉදිරිපත් කිරීමෙන් පසු ලබන 20 දක්වා රක්ෂිත බන්ධනාගාරගත කර ඇත.